
Prome Minister Evelyn Wever-Croes: 


PROME MINISTER TA GRADICI WOW ARUBA 
PA E NOMBRACION ‘IMPACTFUL WOMAN’ DI 
MURA DI SAPTERARE 





da 








WOW Aruba, Women empOwering Women, ta un organisacion 
funda na afia 2017 pa muhenan hoben y profecional pa impacta 
e comunidad Arubano den diferente area. Un obhetivo di WOW 
Aruba ta tambe pa duna bek na comunidad di Aruba pa medio 
di obranan caritativo. 


WOW Aruba, den e temporada dificil cu nos pais ta pasando 
aden desde maart di e afia aki na unda cu Covid-19 a dal nos 
pais duro, a reconoce esfuerso y maneho di Prome Minister 
Evelyn Wever-Croes. Recientemente WOW Aruba a nombra 
nos Prome Minister como ‘IMPACTFUL WOMAN' pa luna di 


September 2020. 

Prome Minister ta gracidi WOW Aruba pa e reconocemento 
hopi importante aki den temponan crucial manera esun cu nos 
pais ta pasando aden. Alabes, Prome Minister ta expersa cu 
tur loke e ta bin ta haciendo desde e prome dia di gobernacion 
di Gabinete Wever-Croes ta na bienestar di progreso di nos 
pais. Y awo mas cu nunca e ta determina pa saca Aruba for di 
e situacion doloroso cu Covid a ocaciona na nos pueblo. 


Pa lesa e entrevista completo di WOW Aruba cu Prome 
Minister, bishita nan pagina di Facebook WOW Aruba. 

ENTREVISTA DI IMPACTFUL WOMEN CU 
PROME MINISTER EVELYN WEVER-CROES 


1. Ken ta Sra. Evelyn Wever-Croes na banda di e mundo di 
politica? 

Wel prome cu politica mi tabata mama, wela, ruman, tanta, yiu, 
amiga manera cualkier otro persona, y asina mi lo ta despues 
di politica tambe. Mi ta un profesional den e area di ley y 
impuesto, y mi ta dedica mi tempo liber na sirbi mi comunidad. 
Aparte di esaki mi ta un persona cu un fe grandi. E 4 areanan 
aki ta crea e balance den mi bida: famia — trabou — servicio - fe. 
Mi ta un persona cu ta stima mi isla, cu nunca no ta bira lomba 
pa niun reto, y semper cla pa enfrenta tur, dunando cara na 
Pueblo di Aruba. Mi ta un persona cu ta kere nos mester atende 
tur cos cu seriedad y hopi serenidad y semper keda focus riba 
e meta, si bo no a logra awe "regroup" y continua mafian, pero 
nunca Give Up. 


2. Sra. Evelyn Wever-Croes tin hobby cu ta haci den tempo 
liber/priva? 

E ultimo añanan aki no tabata tin mucho tempo liber, pero si 
mi tin tempo liber mi ta gusta lesa un bon buki, oflanda. Canta 
tambe ta un di e cosnan cu mi ta gusta haci. 


3. Ki estudio Sra. Evelyn Wever-Croes alta) haci(haciendo)? 
Cu mi 22 aña, na aña 1989, mi a gradua como “Meester in het 
Fiscaal Recht” na RijksUniversiteit Leiden. Y na aña 2008 mi 
a logra e extra examennan cu a permiti mi huramenta como 
abogado. 


4. Con Sra. Evelyn Wever Croes a drenta e mundo di 
Politica 

Mi a lanta den un famia cerca di politica. Betico Croes tabata 
mi omo y padrino.Mi tata, Hendrik Croes, tabata vakminister 
algun biaha pa Antiyas y Aruba, y mi tin mas famia cu tabata 
y ta den politica. Pero ami mes a bisa cu mi no kier drenta 
política. Mi kier a studia, traha, haya yiu y dedica mi na famia, 
cual mi a haci tambe. Te 12 aña pasa ora mi a wordo acerca 
door di ex lider di MEP Nel Oduber pa drenta den politica. 
Na prome mi a nenga rotundamente y constantemente, pero 
despues di 6 luna nengando mi a realisa cu mi no tabata sinti 
mi bon cu mi mes. Semper mi tabata critico di tur gobierno, 
y awor mi ta haya e oportunidad pa drenta politica y duna mi 
contribucion, y mi a realisa cu mi no por core pa e reto, y na 
mei 2009 mi a duna mi ‘Sl’ na politica. Mi casa y mi yiunan 
tabata un sosten grandi pa mi den e paso aki. 


5. Con Sra. Evelyn Wever-Croes ta balancea bida familiar 
y ta e Prome Minister di Aruba 

E no ta fasil, e trabou di Prome Minister ta exigi hopi tempo, 
energia y atencion, y lamentablemente hopi sacrificio di tempo 
cu mi famia, pero danki na mi casa Kenneth cu semper ta 
apoya mi, y agradecido na mi yiunan pa tur sosten, mi ta logra 
e balance y ta logra ‘quality time’ cu mi famia. E sacrificio cu 
mi casa, mi yiunan, mi mayornan y mi ruman ta haci, ta hopi 


grandi si, y mi ta spera cu Dios duna mi bida y salud pa mi por 
recobra e tempo aki cu nan bek na un forma of otro, despues 
cu mi sali di politica. 


6. Sra. Evelyn Wever-Croes tin otro reconocimiento/ 
logronan na su nomber? Y den kico esakinan ta? 

Mi a haya reconocementonan den mi carera como fiscalista, 
pa mi trabou como politico femenino y pa e trabou cu mi ta haci 
den comunidad. Mi no ta haci e trabou pa haya reconocemento 
si. 


7. Sra Evelyn Wever-Croes ta involve cu instancianan 
caricativo? 

Mi ta miembro di Quota International of Aruba pa 23 afia, 
maske ultimo tempo mi no ta hopi activo, debi na e intensidad 
di e trabou como Prome Minister. Pero ora por, mi ta participa. 


8. Sra. Evelyn Wever-Croes tin un mensahe pa e hende 
muhenan (Hoben/ Young professional) di Aruba? 

Hende muhenan por hopi mas di loke algun di nos ta kere cu 
nos por. Nos por tur loke nos propone nos mes, pasobra nos ta 
trece otro caracteristicanan na mesa. No permiti ningun hende 
pone bo sinti cu bo no por. 

Fiha bo meta den bida, y bay p'e. No laga nada desvia bo di 
dje. 

Y nos mester di mas hende muhe den politica, pa trece e 
balance den decisionnan ehecutivo, cu ta tene miho cuenta 
cu e necesidadnan di nos muchanan, especialmente nos 
muchanan muhe, y cu e necesidad di nos hendenan muhe. E 
no ta facil, pero nada den bida ta facil. 





IMPACTFUL VVOMAN 

Prome Minister Evelyn Wever-Croes: 


ARUBA TA DEN UN SIMAN HOPI 
INTERESANTE Y IMPORTANTE DEN CUAL 
TIN UN PLAN A Y UN PLAN B 


“Gobierno su meta ta pa tin un maneho responsabel y 
percura pa cubri gastonan di Gobierno y di sector priva” 


Nos ta habri un siman hopi interesante. Na comienso di siman 
pasa tawata tin hopi reto pa por cumpli cu e obligacionnan 
financiero di pais Aruba. Esey tawata na momento cu nos a 
wordo informa cu Hulanda a cambia su condicionnan pa cu 
e fiansa na ultimo momento. Prome Minister Evelyn Wever- 
Croes a duna di conoce cu Hulanda a cambia e condicionnan di 
tal forma cu nos lo a perde como Awg. 130 miyon simplemente 
pasobra nan a cambia e carta di condicionnan cu tawata 
aplicabel cu nan a duna den prome instante compara cu di dos 
biaha. E cambio aki ta pasobra cu den e prome carta Hulanda 
a bisa cu Aruba lo haña Awg 204 miyon pa juli, augustus y 
september y diripente den e ultimo carta di 4 di september, 
Hulanda a cambia esaki pa juli, augustus, september, oktober 
y November, pa e mesun suma di Awg 204 miyon. Prome 
Minister a expresa cu Hulanda no a consulta cu Gobierno di 
Aruba prome y esaki tin consecuencia hopi grave pa Aruba. 


“Mi a contact Hulanda mesora y a wordo notifica cu nan no 
ta bay fia nos e placa mas y a forsa nos asina pa nos mes 
bay busca fiansa. Na e momento cu nos a bay busca nos a 
tuma nota cu tin interes riba mercado local financiero atrobe 
pa Aruba y e siman aki nos ta bay mira si berdad nos ta logra 
yega e suma aki cu nos tin mester. Mientrastanto fin di siman 
pasa Hulanda a bin bek y bisa cu nan a recapacita y realisa 
nan eror y nan ta dispuesto toch pa presta nos e 2 lunanan ey 
cu nan a kita di nos, pero cu nos tin cu cana un procedura pe. 
Nan a referi na un procedura via CFT. Esaki ta un procedura cu 
nos a cuminsa cu ne for di 2 siman caba kiermeen cu ya nos a 
encamina pero cu ta tardando hopi na man di Hulanda”, Prome 
Minister a duna di conoce.. 


Prome Minister a sigui bisa cu e siman nos dilanti ta un siman 
hopi interesante pasobra nos tin plan A y plan B. Plan A ta pa 
sigui den negociacion cu Hulanda. Hulanda a indica cu nan ta 
dispuesto di presta Aruba tur e 5 lunanan aki, pero ainda tin 
e cuestion di diferente condicionnan riba mesa y ainda nan 
tin di contesta si nan ta bay acepta e dos lunanan cu nan a 
scrap den prome instante. Hulanda a indica siman pasa cu 
nan ta disuesto pero Gobierno no a haya un contesta definitive 
ainda. Aruba ta den espera di esaki. Si Hulanda bisa cu nan ta 
dispuesto pa fia Aruba pa tur e 5 lunanan e ora bo por bisa cu 
Gobierno por sigui papia di dje. 





Plan B ta cu nos mercado financiero local mes. E siman aki 
Gobierno lo mira cuanto interes tin ora cu e deadline yega di 
e bononan cu Gobierno a emiti y e ora lo mira si plan B ta un 
alternativa. Berdad plan B ta mas caro cu plan A, pero e no 
ta mas caro cu loke Aruba ta custuma. Di otro banda plan B 
ta algo cu nos mester awor paso awor Aruba mester paga e 
gastonan di cuido medico, di FASE y di loonsubsidie di e luna 
aki. Ta hopi urgente pa Aruba haña e placa, y si tin cu paga un 
poco mas interes pa esaki, Gobierno mester hacie. Hulanda a 
forsa Gobierno pa tuma e paso aki ora nan a nenga Aruba e 
fiansa manera a wordo palabra. 


“E siman aki ta interesante pasobra e ta un siman cu ta mustra 
cu tin opcion atrobe. Nos no ta mara na un plan pero nos tin 
otro opcion y nos mester pone ambos den balance y mira kico 
ta miho pa pais Aruba. Pero ta urgente si pa haña e placa y 
no por sinta warda pa tende di Hulanda. Ban mira e siman 
aki kico ta bay pasa, si nos ta haña contesta di Hulanda of 
nos ta haña contesta di mercado local financiero, pero en 
todo caso como Gobierno responsabel nos a traha un plan 
A y B y e responsabilidad cu nos ta carga ta pa percura cu 
Gobierno por cubri su gastonan di Gobierno y di sector priva. 
Tin hopi comerciante ta depende di loonsubsidie, di e sosten 
di Gobierno pa nan tambe por cubri nan gastonan. Esaki ta un 
luz na horizonte cu cosnan ta mehorando pa Aruba. Gobierno 
su meta ta pa tin un maneho responsabel”, Prome Minister 
Evelyn Wever-Croes a duna di conoce. 

MINISTER XIOMARA MADURO 





Minister Xiomara Maduro ta informa: 


AWO POR APLICA ONLINE PA PERMISO DI 
NEGOSHI VIA WWW.DEACI.AW 


Un paso importante pa elemina red tape 


Diabierna Minister Maduro tabata na Departamento Economico 
pa presencia e lansamento oficial di e 'e-forms' cu ta haci 
e proceso di peticion di permiso pa negoshi uno full digital. 
Haciendo uso di inovacion den tecnologia Departamento 
Economico ta dal un paso grandi den elemina red tape pa 
asina por sigura cu e proceso pa lanta un negoshi na Aruba 
por bay na un forma mas acelera. 





i 


VIA WWW.DEACI.AW POR YENA E 'E-FORM' Y KEDA CLA 
Awor comercio no ta limita mas pa warda pa un cita na 
Departamento Economico pa asina inicia e proceso pa peticion 
pa permiso di negoshi. Tur peticion por wordo haci online via 
www.deaci.aw. Sigui e instruccionan riba e website, scohe e 
tipo di permiso, scan e documentacion necesario, scoge e 
proposito di e negoshi (si ta aplicabel), yena 'e-form' y keda 
cla. 











E-FORMS TA YUDA ELEMINA RED TAPE 

Cu e proyecto aki di peticion di permiso den forma digitalisa 
haciendo uso di 'e-forms,' Departamento Economico ta dal un 
stap grandi pa yuda elemina e tardansa cu red tape ta trece 
cune. E personal di Departamento Economico a ricibi un 
training tambe riba e proceso digital di e peticionnan pa asina 
por sigura cu e permisonan por sali mas liher y comercio por 
keda cla mas liher pa cuminsa of sigui cu nan negoshi. 











UN PROYECTO NA BIENESTAR DI COMERCIO NA ARUBA 
Minister Xiomara Maduro ta gradici Departamento Economico 
y ITP Caribbean cu a yuda haci e proyecto aki posibel. Un 
palabra di gradicimento ta bay tambe na Futura cu a yuda 
financia e proyecto importante aki cu ta un di e aceleradornan 
menciona den e 'Masterplan Reposicionando e rumbo di nos 
Pais' pa facilita comercio na nos Pais. Masha danki pa e bon 
cooperacion na bienestar di comercio di Aruba. 

Durante e reapertura di Museo Arqueologico Nacional di 
Aruba (MANA) afia pasa, Minister Maduro a enfatisa cu 
hunto cu e reapertura, un era nobo y duradero lo cuminsa pa 
MANA. Trabounan a continua y a forma un ekipo dinamico cu 
expertonan di museo y cultura bou di guia di director ad interim 
Pancho Geerman. Otro colaboradornan di e team ta Renwick 
Heronimo y Ruby Eckmeyer. 


Recientemente e team aki, pa medio di un concepto preliminario 
cu Renwick Heronimo a presenta e prome concepto pa un plan 
strategico titula ‘MANA: Manteniendo nos Herencia Bibo den 
Tempo’. Hunto cu e mandatario a presencia e reunion den 
forma personal y virtual representantenan di UNOCA, Banco 
Central di Aruba y di oficina di Minister Maduro. 





Sr. Heronimo a haci un presentacion for di e punto di bista 
di un futuro museo como agente di cambio y dialogo. Esaki 
ta basa riba un definicion nobo cu Internacional Council of 
Museum (ICOM) kier usa pa adapta e concepto bieu di kico ta 
un museo 


MANA ta consisti di diferente edificio di gran balor monumental 
y historico. Meta di e plan di inovacion ta pa maximalisa 
e experiencia di bishitantenan den cada edificio y crea 
expresionnan cu ta conta storia di e edificionan, di famia 
Ecury y e vinculo bibo cu arkeologia di Aruba. Ta e intencion 
pa bay traha riba exposicionnan moderno, interactivo y digital, 
pa medio di cual ta expresa balor di naturalesa, obhetonan y 
placa den historia di Aruba. Continuidad di arkeologia tambe 
lo haya su luga den e exposicionnan nobo. Alabes exposicion 
virtual lo bay forma parti di e presentacionnan di MANA den 
futuro. 

Pa loke ta historia y nificacion di placa cu tabata circula y 
ta circula na Aruba, Banco Central di Aruba lo ta un aliado 
principal den e proyecto aki hunto cu UNOCA. 











Minister di Cultura a keda hopi impresiona cu e presentacion 
y ta reconoce cu MANA tin hopi mas potencial. E uzo 
multifunctional di cierto espacionan lo por sostene investigacion 
y documentacion di nos herencia cultural. E mandatario ta 
enfatisa cu den un futuro cercano nos comunidad y turistanan 
por disfruta di un ‘state of the art Museo Arqueologico Nacional 
Aruba. 








MANA 


Manteniendo nos Herencia Bibo den Tempo 

Minister Xiomara Maduro ta informa: 


SEPTEMBER TA LUNA DI MONUMENTO 


A reuni cu Monumentenbureau, Monumentenfonds y 
Monumentenraad riba e trabounan di conservacion 





Ya pa varios afia e luna di september ta dedica na e 
monumentonan di nos Pais. Aruba ta conta cu varios edificio 
y obheto cu ta monumento cu ta wordo conserva como parti 
di nos herencia cultural. Den cuadro di e luna di monumento 
Minister Maduro di cultura a reuni cu tur e instancianan cu ta 
traha riba conservacion di nos monumentonan. 


TIN 3 INSTANCIA ENCARGA CU MONUMENTO 

E cuido di monumento na Aruba ta den man di tres instancia, 
Monumentenbureau, Monumentenfonds y Monumentenraad. 
Monumentenbureau ta e Departamento di Gobierno cu ta 
encarga cu tur asuntonan general di monumento, manera 
maneho, permiso, proteccion, restauracion y tur asuntonan 
tecnico di monumento. Stichting MonumentenFonds Aruba 
(SMFA) ta encarga cu restauracion, mantencion y huur di 
e edificionan monumental di Aruba y alabes ta aporta na 
conscientisacion tocante e balor di monumentonan di Aruba. 
Monumentenraad ta duna conseho na Minister di Cultura 
tocante proteccion di monumento y permiso despues cu 
Monumentenbureau controla e peticionnan. 








MINISTER MADURO A HAYA UN BISTA RIBA E TRABOUNAN 
Recientemente Minister Maduro a reuni cu e tres instancianan 
aki pa asina haya un bista riba e trabounan cu ta wordo haci 
pa conserva nos monumentonan na Aruba. Mester bisa cu 
aunke COVID19 ta trece retonan pa e trabounan, asina mes 
proyectonan di restauracion y mantencion ta sigui na Corte 
di Husticia, Maria Convent, Botica Aruba, Museo Arkeologico, 
Weststraat y Lighthouse. Recientemente a pone un 'traplift' 
tambe na Edificio di Stadshuis pa asina e monumento 
importante aki por ta mas accesibel. 





UN AREGLO DI SUBSIDIO Y PROTECCION PA CASNAN DI 
CUNUCO 

Un preocupacion cu Monumentenraad a trece dilanti ta e 
hecho cu Aruba ainda no ta conta cu un areglo di subsidio 
pa asina por brinda un yudansa financiero na doñonan di 
edificionan priva cu tin balor monumental. Pa e motibo aki ta 
wak cu hopi edificio, entre nan, casnan di cunuco, ta bay perdi. 
E speransa ta cu pronto Monumentenfonds por logra establece 
un revolving fund cu lo por yuda cu e meta aki pa por yega na 
conserva tambe e monumentonan priva. 








BAYENDO PA 25 ANA DI CONSERVACION DI MONUMENTO 
Otro afia ta marca 25 afia di e trabou cu e tres instancianan 
ta haci pa conserva monumento na Aruba. Pa conmemora e 
fecha special aki, Monumentenbureau y Monumentenfonds 
lo ta preparando nan programa pa asina conscientisa riba e 
importancia di conservacion di monumento. Minister Xiomara 
Maduro ta gradici tur tres instancia pa nan esfuerso pa mantene 
y conserva nos monumentonan como parti di e herencia 
cultural di Aruba. 

Continuacion September ta luna di monumento.... 





kaya RAT PERFETTE | 































MEDIDA NOBO ENTRANTE SEDE 
DIASABRA 19 SEPTEMBER 2020 COVID-19 





de Veg 
va 
n 
e NA TRABOU: MESTER ATENDE CU E COVID-PROTOCOLNAN ESTRICTAMENTE Ca 
- TAPABOCA dog 
- HIGIENA 
- DISTANCIA 


RECOMENDACION: APUNTA UN PERSONA CONTROLA 


e SI BO TA MALO, NO POR BAY TRAHA. 
PORTIN CASTIGO SI BO PONE SALUD DI OTRONAN NA RIESGO! 

Departamento di Cultura Aruba: 


RECORDANDO CARMELO HEYER 
GRAN BALUARTE CULTURAL 
COMPOSITOR, AUTOR, CANTANTE, MUSICO 
Y UN TROVADOR 


Departamento di Cultura Aruba a ricibi noticia tristo cu otro 
gran baluarte den nos cultura Sr. Carmelo Heyer, compositor, 
autor, cantante, musico y un trovador a bay laga nos. Lagando 
atras un tesoro y herencia musical. 

Carmelo Heyer a naci na Santo Domingo R.D., Barahona 
Perla del Sur, riba dia 11 di november 1932. Su kerida mama 
ta di Santo Domingo y su tata ta di nos isla ruman Curagao. 
Hunto como famia nan a bini e tempo aya na Antiya Hulandes. 
Sr. Carmelo tabatin 8 aña e tempo ey y no a bolbe bek Santo 
Domingo sino te na grandi. Pa por a conoce y integra el a 
studia na Curagao. Despues cu 24 aña Carmelo a bini Aruba 
na unda el a traha duro manera tur bon ciudadano honesto cu 
idea di engrandece nos país Aruba y haciele su hogar. 
Manera sr. Carmelo a bisa: “Di kico ta bal si bo nace na Aruba 
y bo no ta stimele. Amor pa bo patria ta e amor cu ta sali fo'i bo 
curason.” El a expresa cu el'a tuma e tribilidad di bisa: “Mi isla, 
pasobra asina mi ta sinti y mi amor pa Aruba t'asina grandi cu 
dia mi muri unda cu ta, mi ultimo deseo ta pa mi ser dera na mi 
isla, mi pais Aruba.” 


Sr. Carmelo Heyer tabata presidente di Aloé di Oro, e idea 
di aloë a bini na dje fo'i aña 1971. Pero e tempo ey e no 
tabatin fondo of moda pa logra forma e directiva pa pone nos 
artistanan den nos historia cultural di nos pais Aruba. Aruba cu 
fo'i su curason tabata semper su país. Awe nos país cu ta e 
perla den mar Caribe. 

E tin un dicho ta bisa: "Mas vale tarde que nunca’. "Mas bal 
laat cu nunca” y nunca ta laat pa haci algo cultural y bunita pa 
bo país." 

“E cultura mas grandi y mas bieu ta musica y un pueblo cu no 
sa canta, yora, hari, y skirbi, ta un pueblo sin cultura. Aruba ta 
un pueblo rico na cultura y grandi den amor.” 

Cu orguyo, dignidad y honor el a sigui bisa: “Cu mi tambe ta un 
Arubiano y cu e sanger cu mi curason ta pomp ta Arubiano.” 


Na 1993 a realisa e ‘Festival Aloë di Oro’. 


E tin varios composicionnan y como trovador tabata trece nan 
dilanti. Su composicion mas stima p'e tabata y ta awe pa hopi 
di nos tambe. Ta esun titula ‘Mi Aruba' den ritmo wals. Akinan 
parti di su letra; 


“Mi Aruba’ 

No tin tera mas bunita cu mi tera. 
No tin solo cu ta lusa mas cla. 

Tur su playanan ta rico di blancura 
Y su hendenan di noble curason. 


Mi Aruba ta e isla di Caribe 





cu ningun isla no por compara cune. 
Di mi alma ta nace sintimento 
Pa canta 'bo cu henter mi curason. 


Sr. Carmelo a stima nos pais asina tanto cu e tabata un 
baluarte den historia di su partido M.E.P., fiel campafiado y 
kende a sostene e lucha di sr. Betico Croes d.f.m.. Un cantante, 
compositor cu a compone varios cancion pa su partido y su 
lider Betico. 

El a presenta den diferente programa na Tele Aruba, manera 
Cocktail Musical, Show Time, a canta hopi tempo na Talk of the 
Town. Conoci como un di e miho bolerista tambe cu un variación 
di tur e miho boleronan na idioma Spafio y Papiamento 


Aruba ta perde otro gran baluarte di cultura, compositor, canta 
autor, musico, trovador y un gran persona den sr. Carmelo 
Heyer. 

Departamento di Cultura Aruba, Director, Staf y Personal ta 
extende palabra di condolencia na henter su famia, amistad, 
conocinan, amante di bolero, y demàs famia. Mundo musical 
na Aruba ta di luto. 

Departamento di Asunto Economico: 


LANSAMENTO OFICIAL DI FORMULARIONAN 
DIGITAL PA PERMISO DI NEGOSHI NA 
DEPARTAMENTO DI ASUNTO ECONOMICO 


Entrante 19 di september tur peticion pa permiso di 
negoshi mester sosode digital 


Recientemente Departamento di Asunto Economico a 
introduci formularionan digital pa permisonan di negoshi 
(vestigings vergunning). E proyecto aki ta den cuadra di e 
Maneho Economico di Minister di Finansa, Asunto Economico 
y Cultura, sra. Xiomara Maduro como parti di e trayecto di y 
eGovernment pa contribui na reduccion di Red Tape. 


BENEFICIO DI E FORMULARIONAN DIGITAL 

Sra. Maria Dijkhoff-Pita, directora di Departamento di Asunto 
Economico a splica cu e meta di e proyecto aki ta pa mehora 
e servicio na e cliente door di facilita e cliente pa por entrega 
atraves di formularionan digital nan peticionan pa un negoshi 
nobo, director of cambio den un negoshi existente 24/7 for 
di comodidad di cas of oficina. Otro meta di DEZHI ta pa 
acelera e proceso di dunamento di permiso pa negoshi den 
2 siman. E formularionan aki ta bay facilita e sector comercial 
y asina aporta pa inversionistanan y comerciantenan por 
wordo atende mas rapido y comodamente. Cu e digitalisacion 
aki Departamento di Asunto Economico ta drenta den un era 
nobo pa mehora servicio na cliente. Otro aspecto positivo di 
e sistema di formularionan digital ta cu Camara di Comercio 
tambe tin acceso 24/7 riba e sistema y asina por duna nan 
conseho y acelera e proceso. 


PETICION PA PERMISO DI 
SOLAMENTE DIGITAL 
Entrante dia 19 di september ta bira obligatorio pa tur persona/ 
compania entrega peticion via di e formularionan digital riba e 
website www.deaci.aw . Esaki kiermen cu NO ta acepta ningun 
otro forma di peticion. E directora ta enfatisa cu tur peticion cu 
a drenta prome cu dia 18 di september, lo wordo atendi ainda 
pero peticion desde dia 19 di september mester wordo haci via 
e formulario digital. 


NEGOSHI LO SOSODE 


PROCESO DIGITAL 

Pa yena e formularionan digital e cliente mester lesa e 
instruccionan riba website. Tin un lista di documento cu mester 
wordo entrega hunto cu cada tipo di permiso, cu e cliente 
mester scan y agrega na e peticion. Si e documentonan no 
ta completo e cliente lo ricibi un email bek informando cu falta 
documento y cu e peticion no por wordo acepta. E cliente tin 
cu entrega un peticion di nobo hunto cu tur e documentonan 
necesario. Na momento cu e peticion ta completo e cliente 
ta ricibi un factura di pago cu e suma cu mester wordo paga 
via online banking y esaki ta wordo manda via un link na e 

















cliente. Ta hopi importante pa tuma nota cu entre e fecha cue 
cliente ricibi e factura di pago y e fecha cu e cliente ta manda 
e comprobante di pago no por tin mas cu 10 dia di trabou. Si 
esaki no sosode lamentablemente e peticion ta wordo rechasa 
automaticamente. 


GRADICIMENTO 

Directora di Departamento di Asunto Economico Sra. Maria 
Dijkhoff-Pita ta gradici ITP Caribbean pa e trabou realisa den e 
procesonan di digitalisacion. E directora a enfatisa cu DEZHI 
ta hopi orguyoso di a forma parti di e proyecto aki cu ta un paso 
importante pa e solucionnan di eGovernment pa Pais Aruba. 
Sra. Maria Dijkhoff-Pita tambe a gradici e seccion di Vestiging 
Vergunningen di Departamento di Asunto Economico bao guia 
di sra. Mary Baarh pa e trabounan haci pa asina e proyecto di 
digitalisacion por a bira realidad. Un palabra di agradecimento 
ta bay tambe na FUTURA cu a financia e proyecto aki como 
parti di e Masterplan “Reposicionando e rumbo di nos pais”. 

Departamento di Labor y Investigacion (DAO) ta informa cu 
en conexion cu algun caso positivo pa COVID19 den DAO 
y consecuentemente varios empleado cu ta den quarentena 
obligatorio y preventivo, nos a opta pa sigi brinda servicio mas 
hopi posibel den forma digital pa e 2 simannan venidero pa 
asina por salvaguardia e salud y seguridad di nos empleadonan 
y nos clientenan. 


E decision aki a ser tuma pa preveni mas contagio bao di e 
personal di DAO y tambe di e departamento cu nos ta comparti 
e edificio cune. 


Nos a traha duro pa bin cu solucionnan temporario pa nos 
servicio por sigi durante e periodo aki, mas ainda conociendo 
e situacion actual riba nos mercado laboral. 


Entrante dialuna 21 di september 2020 DAO lo sigi brinda 
servicio di e siguiente forma. 


* Entrega di personeelsregisters ta sigi conforme procedura 
normal via 
arbeidsmarktaruba@gmail.com. 


* Tur arbeidslijst mester wordo manda digital riba dao. 
arbeidsinspectie@gmail.com hunto cu documentonan 
relevante. Reaccion riba esaki lo wordo manda den forma 
digital bek. 


* Pa informacion riba uitzendvergunning por manda email via 
daouitzend@gmail.com 

* Pa preguntanan juridico, afspraak pa werkboek y tur otro 
pregunta, por manda un email riba directiearbeid@gmail.com. 
* Departamento di Conflicto y Retiro lo ta accesibel pa 
informacion of intermediacion via dao.arbeidsgeschillen@ 
gmail.com. 

Entrante diamars 22 di september 2020 por tuma contacto 
tambe cu Departamento di Conflicto y Retiro riba e siguiente 
numbernan di celular cu a wordo poni disponibel pa e siguiente 
2 simannan: 

5938024 — 5937544 — 5938316 — 5938549 - 5936934 


E orario cu ta brinda e servicio telefonico pa conflicto lo ta di 
8:00 pa 12:00 p.m. y di 1:00 pa 4:00 p.m. 


Nos ta pidi disculpa pa cualquier inconvenencia cu esaki por 
trece cune pero ta medidanan necesario pa prevencion y 
proteccion di nos personal y tambe di nos clientenan. 

Banco di Seguro Social Aruba: 





ENTRANTE 22 DI SEPTEM 








BER TE CU 27 DI 


SEPTEMBER POR APLICA PA SUBSIDIO DI 
SALARIO PA LUNA DI SEPTEMBER, 2020 














SVb ta anuncia cu e periodo pa aplicacion pa subsidio di 
salario pa luna di september ta habri desde diamars, dia 22 
di september, 2020 pa 8'or di mainta. Tur dunado di trabou cu 
ta bin na remarke pa aplica pa subsidio di salario a ricibi un 
notificacion di SVb. 


Ultimo dia pa aplica pa subsidio di salario pa luna di september 
ta 27 di september, 2020, fin di dia (11:59 PM). 


Tur rekisito pa subsidio di salario a keda mescos pa luna di 
september: 


* E compania a wordo afecta den un forma negativo pa motibo 
di COVID-19; 

* E compania tin un perdida di entrada premira di por lo menos 
25% den e luna di e subsidio; 

* E compania no ta permiti pa retira empleado pa motibonan 
socio-economico, 

* E compania ta paga e empleado minimal 60% di su salario; 
* E compania y tur empleado ta registra na SVb riba 15 di 
maart 2020, 

* E compania ta registra na Departamento di Impuesto y tin un 
persoonsnummer; 

+ E compania ta cumpli cu pago di impuesto y primanan social 
di e luna corespondiente cu a aplica pa subsidio; 

* E compania mester aplica pa e subsidio; 

* E compania a cumbini cu tur trahado un reduccion di 
arbeidsomvang cu por varia entre 0% te cu maximal 40%. 





SVb ta recorda tur dunado di trabou cu pa aplica pa subsidio 
di salario pa luna di september e dunado di trabou mester a 
cumpli cu e pago di tur prima y seguro social pa luna di mei, 
juni, juli y augustus. SVb ta referi aki na e primanan di AZV, 
AOV/AWW, pensioen general di trahado y ZV/OV. Ta e deber 
di e dunado di trabou pa paga e primanan aki. 


SVb un biaha mas ta pidi tur dunado di trabou pa tuma nan 
tempo y lesa e notificacion, y especialmente e checklist, 
bon prome cu bay aplica pa evita cu ta entrega cos robes of 
incompleto. Despues di a entrega e aplicacion e dunado di 
trabou no por haci cambio mas. 


Pago di subsidio di salario pa luna di september di parti di SVb 
pa e dunado di trabou ta wordo ehecuta diariamente segun cu 
e aplicacion di e compania keda aproba. Dunado di trabou ta 
responsabel pa verifica cu su cuenta di banco ta corectamente 
registra na SVb. 


Pa facilita e proceso di aplicacion y contesta pregunta di 
dunado di trabou y trahado relaciona cu e programa di Subsidio 
di Salario por tuma contacto cu e Service Center via mail na 
loonsubsidie@svbaruba.org. Tambe por subi ariba e pagina di 
SVb www.svbaruba.org y bay na e topico Subsidio di Salario 
(na Doño di Trabou). 


SUBSIDIO DI SALARIO PA LUNA DI SEPTEMBER 2020 


Tur dunado di trabou cu ricibi un notificacion di SVB 
por aplica pa subsidio di salario pa luna di september 2020 


Por aplica via MiSVB desde 
22 di september te cu 27 di september 2020. 
Pago ta vvordo haci entrante 30 di september 20: 


Pa pregunta riba Subisidio di Salario 
por tuma contacto cu SVB su Service Center via 
of subi www.svbaruba.org 

MINISTER DANGUI ODUBER 


Minister Dangui Oduber: 

AMI TA BAY YUDA HOH PA AMPLIA SU 
PERSONAL CU 50 PROFESIONAL 














Dialuna mainta Minister di Turismo, Salubridad Publico y 
Deporte Sr. Dangui Oduber a reuni cu voorzitter di Raad van 
Bestuur di hospital Sr. Korver y tambe excecutive chairmain 
di AMI Sr. Walker. E encuentro aki tabata uno hopi necesario 
caminda a discuti diferente puntonan di atention pero mas 
importante pa gradici y sondia e posibilidad pa amplia e 
capacidad di personal specialisa riba tereno di pandemia y 
epidemia na HOH 


AMI a splika cu nan tin diferente expertonan den cuido 
rond mundo y experiencia amplio riba tereno di pandemia 
y epidemia. Durante e encuentro AMI y HOH a anuncia cu 
dentro di 2 siman HOH por conta cu 50 profesionalnan di cual 
40 verpleegkundigen y 10 intensivista pa sigui yuda HOH cu e 
total casonan di COVID-19 positivo. 


AMI ta e compania cu gobierno Hulandes a contrata pa busca 
personal pa nos hospital. 














Nos ta agradecido na e ayudo aki cu sigur den e temponan 
dificil aki ta alivia e presion na hospital. 


Actualmente tin 38 persona caba di AMI na Aruba y nos lo 
extende esaki te cu 50 ampliando nos capacidad di cuido. 


Dialuna 21 September 2020 

Minister Dangui Oduber: 
GOBIERNO TA BISA NO NA RETIRO 


OBLIGATORIO NA AAA 


Minister di Turismo, Salubridad Publico y Deporte Sr. Dangui 
Oduber ta elabora riba e situacion cu Aruba Airport Authority 
(AAA) ta pasando aden. 


E mandatario a splica cu AAA ta pasando den momentonan 
hopi dificil debi na e situacion di COVID-19. Nos aeropuerto a 
sera su portanan pa varios luna y desde cu e frontera a habri 
bek e cantidad di pasaheronan a baha drasticamente. Tur 
esaki ta haci cu AAA a perde hopi na entrada, segun Minister 
Oduber den afia 2019 Aruba tabata tin un turismo floreciendo, 
un di e mihor afia den historia di nos pais. 


Na 2019 AAA tabata tin un entrada di 156 miyon florin y e afia 
aki na 2020 AAA ta premira cu nan lo bay atras cu 100 miyon 
florin na entrada compara cu afia 2019. Segun proyeccion di 
afia 2021 Aruba lo yega na 40% di e cantidad di pasaheronan 
compara cu 2019. Segun expertonan den aviacion te na 
afia 2024 mundo di aviacion lo ta bek na e nivel prome cu e 
pandemia, asina Minister Oduber a trece dilanti. 


Teniendo na cuenta cue proyeccion di afia 2020, AAA a propone 
pa ofrece pakete di retiro voluntario na nan empleadonan 
pa scapa e compania financieramente. Segun e mandatario 
27 empleado di AAA a bay di acuerdo cu e pakete di retiro 
voluntario y a entrega nan retiro. Despues gerencia di AAA a 
cuminsa e proceso pa sinta na mesa pa negosha cu sindicato 
STA y FTA riba un posibel retiro obligatorio. Minister Oduber 
a expresa bon cla cu Gobierno como e dofio di AAA no ta di 
acuerdo pa AAA retira ningun trahador awor aki. Gobierno no 
ta comparti e opinion cu den pleno tempo di crisis un compania 
estatal ta retira trahadornan. 


Minister Dangui Oduber a duna di conoce cu siman pasa 
diahuebs Gobierno a reuni cu e CEO di AAA caminda a bise 
e pensamento di Gobierno como accionista 100 porciento di 
AAA riba retiro obligatorio di e trahadornan. Minister Oduber a 
duna di conoce cu Gobierno ya ta dunando AAA pa 5 luna caba 
loonsubsidie y lo sigui haci esaki. Pesey Minister Oduber no ta 
mira pakiko mester retira ningun trahador obligatoriamente na 
e momentonan aki. 


E pensamento tras di e loonsubsidie aki ta pa tur esnan cu ta 
labora mantene sikiera 60% di nan entrada. Pa Gobierno e no 
ta acceptabel cu AAA ta bay over na retiro obligatorio di un gran 
cantidad di trahador caminda Gobierno ta duna loonsubsidie. 
Gobierno a instrui e CEO di AAA pa bay sinta bek na mesa cu 
dos sindicatonan y pa pone e retiro obligatorio on hold y purba 
yega na un solucion, asina Minister Oduber a trece dilanti. 

CONTESTA NA SR. SNEEK DI AVP 


Minister Dangui Oduber kier a recorda Sr. Sneek cu locual cu 
ta pasando awor aki den AAA a wordo causa pa su mesun 
Partido bou di ex Minister De Meza. E ex mandatario a 
yena AAA cu patronahe politico. Tur esaki sin cu tabata tin 
funccionnan necesario y sin cu tabata tin necesidad pa pone 
hende den AAA. E ex mandatario di AVP a yena e compania 
estatal cu nan sostenedornan politico. 


Gabinete Eman 1 y 2 a yena e compania estatal cu nan 
sostenedornan y votadornan y automaticamente esaki ta crea 
un presion adicional riba e payroll di AAA. Un payroll cu ta core 
den miyones di florin y awe cu a bin e crisis e compania estatal 
aki ta haye confronta cu problemanan financiero serio. 


Minister Oduber ta di pensamento cu mester warda y wak con 
tur cos ta desaroya prome cu mester bin cu pasonan asina 
drastico. Mester warda pa wak si e situacion financiero di pais 
Aruba ta mehora y tambe e situacion financiero di AAA den e 
lunanan nos dilanti. 


_———e 

Segun resumen di awe por tuma nota cu 130 persona a recupera, tin 36 caso nobo di Covid-19 cu a wordo registra 
(20% “positive rate”) di cual tur ta residente, total di activonan awo ta 1194, total di testnan haci ta 331, testnan haci 
bou residente na laboratorio di hospital ta 172 y total di caso di fayecimento relata na Covid-19 a aumente na 24, 
Gobierno di Aruba y Crisis Team ta manda condolencia na famianan. 


Hospital ta informa cu tin un total di 43 persona interna di cual 9 ta den cuido intensivo y 34 ta isola riba piso general. 


U P DAT E CORONAVIRUS 


1-9-2020 COVID-19 


[E REGIS TENENTE No RESIDENTE 
36 


CASONAN NOBO 0 













ACTIVO 1194 1188 6 
Eat 2369 2332 37 
POSITIVO 3587 3544 43 
IN 25185 a z 
GETEST 28772 = - 
GETEST NA AIRPORT | 12627 - - 
MORTO 24 24 0 





Gobierno di SH S% Aruba 

Departamento di Salud Publico: 


HUBENTUD y ADULTO HOBEN BOSO TIN E 
YABI PA STOP DI PLAMA COVID-19 


Segun PAHO y UNICEF e hoben y e adulto hobenta e “promotor 
principal” di Covid-19 na Latino America y Caribe. Un tercera 
parti di hobennan y adulto hoben na Latino America y Caribe 
ta kere cu nan no ta na risico, segun encuestanan di UNICEF. 
Nos isla no ta e excepcion. 


Pa e motibo aki, nos na Aruba, ta kere cu hubentud y e adulto 
hoben tin e yabi pa stop e contagio di e virus. Den e utimo 
simannan mas hende jong a bira positivo pa Covid-19 na nos 
isla. Segun analisis realisa e contagionan mas halto na Aruba 
ta den edad di 25 pa 34 aña cu ta e rango di edad miho informa 
y esun primordial den stimula nos economia. Asina mes cu 
e porcentahe di e grupo aki ta esun mas halto, e cantidad di 
esnan cuta bay hospital den e grupo aki ta hopi abou y no tin 
morto registra. 


Loke ta resalta ta, cu e edadnan mas vulnerabel tin menos 
caso, pero tin un indice mas halto di persona hospitalisa y ta 
registra mas morto. Esaki ta duna di comprende cu hopi biaha 
e hoben y adultonan hoben ta esnan cu ta hiba e virus na 
esunan mas vulnerabel y tambe ta plama esaki door di sigui 
traha, socialisa of no haci exfuerso maximo pa cumpli cu 
protocol di proteccion of isolacion. 


Ta pa e motivo aki cu Ministerio di Salud Publico y DVG Aruba ta 


adverti cu persona di tur edad por vvordo afecta pa coronavirus 
pero esnan mas vulnerabel ta sufri e consecuencia. Ta urgi 
comunidad completo, specialmente hende jong, pa sigui tur 
precaucion di distanciamento social hunto cu labamento di 
man y bistimento di tapa boca. Hobennan y adulto hoben cu 
ta ignora e distanciamento social (e medida mas dificil pa 
nan) por contrae e virus y por plam'e, specialmente na esnan 
vulnerabel. Responsabilidad di e hoben y adulto hoben ta hopi 
importante den cuida nos poblacion vulnerabel. 


Bernt Aasen, Director Regional di UNICEF pa Latino America 
y Caribe a bisa: “Den e momento aki, ignora e hechonan real 
ariba e pandemia aki, ta pone den peliger e bida di e hobennan 
y nan famianan". 

Hendenan jong mester comprende cu actualmente nan 
necesidadnan pa socialisa mester vvordo limita pa un periodo. 
Tur actividad social mester wordo posponi, esaki ta inclui 
reunion di cualkier “size” pafo di cas, na cas di amigo, parke, 
restaurant, tienda, beach of cualkier otro lugar y hasta den nan 
propio cas. 


E yamado ta pa nos hobennan y adulto hoben pa bira e forsa 
cu ta bay frena e contagio na nos isla, boso ta e yabi pa stop 
di plam'e. Nos ta sigur cu port 

DETERMINA PA REDUCI CONTAGIO DI 
COVID-19, CRISIS TEAM TA ANUNCIA 
EXTRA MEDIDA 


Durante e siman cu a pasa Gobierno di 
Aruba por medio di Crisis Team a reuni pa 
evalua diferente extra medida pa reduci 
contagio di Covid-19. Tambe a revisa 
protocolnan y haci algun adaptacion, 
cu e meta pa reduci e contagio den e 
diferente sector. 

A adapta e protocol di cuarentena bek na 


14 dia obligatorio y a haci tapa boca den 
tur interior di localidad obligatorio tanto N 1 
pa cliente como trahador. A amplia "Task 


forse" control cuarentena y isolacion y 


desde diasabra 19 di september "Toque 9 
de Queda” ta conose orario nobo di 10:00 Wee e nN 
PM pa 5:00 AM y ora di ciere ta bira 9pm. 0 


Esnan cu por ta riba caya ta esnan cu 
ta bayendo trabao of biniendo di trabao; 
nan mester tin su bon identifacion, carta 


y schedule di trabao. Si mester bay Y j 
hospital mester yama 100 promer pa 
notifica. 


Tambe a informa cu fiestanan na cas no 


ta permiti. Y 
Trahadornan cu tin sintoma, no bay - 


traha, bo ta core riesgo di haya castigo 
diciplinario ademas di por pega otronan 
cu e virus. 


umer redidanan y o E number aki ta activo ariba diasabra 
ta nesesario pa logra reduci e cantidad 

di contagio na Aruba y trece esaki na for di Jam te cu 1pm pa yama u 

un nivel mas razonabel pa bienestar haci test den weekend. 


di comunidad y Aruba. “Si tur hende 
coopera y comporta mihor, mas medida 
no ta necesario, pero promer e casonan 
di contagio mester baha" tabata 
palabranan di Minister President Wever 
Croes na ciere di e conferencia di Prensa. 

Ministerio Publico: 


CHENS TE PROME DI NOVEMBER 2020 PA 
PAGA MULTA DI TOQUE DE QUEDA 


Ministerio Publico ta informa cu personanan cu a haya un boet 
durante e prome Toque de Queda (TdQ) y no a page ainda, tin 
chens te prome di november 2020 pa paga esaki of pa yega 
na un arreglo di pago. 


Ta trata aki di personanan cu a haya un transaccion den e 
periodo di 2 di april 2020 te 28 di mei 2020 pa motibo cu nan 
no a tene nan mes na orarionan di TdQ. 


Te na e momento aki tabatin tres zitting den Corte relaciona cu 
e casonan aki, caminda Huez a dicidi cu e boetnan pa violacion 
di TdQ na april y mei 2020 ta legitimo. 


Huez a condena e personanan pa nan paga nan multa. 

E intencion ta awor pa pronto planea un zitting nobo, pero 
Ministerio Publico kier duna e personanan chens pa nan sea 
paga of pa nan cera un arreglo di pago. 


Despues di e fecha aki, tur hende cu no a paga of no ta tene 
man mes na nan arreglo di pago, lo wordo cita pa presenta 
dilanti Huez. 

Bo persona por paga e boet aki online via cuenta bancario 
4000905 di ArubaBank, bao mencion di e parketnummer, e 





codico di pago y e ID number. 


Via nos website (www.omaruba.com) por haci un afspraak 
tambe pa pasa personalmente na caha di Ministerio Publico. 
Si bo persona tin deseo ainda pa yega na un arreglo di pago, 
por manda un e-mail cu su datos y number di telefon pa info@ 
omaruba.aw. 





MEDIDA NOBO ENTRANTE 
DIASABRA 19 SEPTEMBER 2020 


"SEA ATENTO! 





60% di c 





° FIESTA NA CAS NO TA PERMITI 


ta tuma lugar na cas, den fiesta na cas cu famia 


TASKFORCE TA INTENSIVA CONTROLNAN 


CORONAVIRUS 


COVID-19 

MESTER PASA DEN TRABOU DURO 
GU DEDICAGION Y DETERMINAGION 
NOS TA LOGRA E EXITO 
GUNOS TA PROPONE 








Gabinete Wever-Croes 


